Skaftetryne

Skaftetryne er en kriminell skikkelse som opptrer i tegneseriene om Mikke Mus. Han har en lang snute med pistrete skjegg under og går gjerne med hatt. Skaftetryne er blant Mikkes verste fiender. Som regel skildres han som Svarte Petters høyre hånd, men han har også opptrådt alene eller sammen med andre banditter. Han har en betydelig likhet med Svarte-Petters andre medløper «Minken», men lengre og mer skjeggete tryne.

Skrue McDuck har i noen historier problemer med en kriminell familie kalt Skumlerudene, som av utseende ligner mye på Skaftetryne. Siden det aldri er blitt oppgitt noe etternavn på Skaftetryne, er det umulig å si om han har Skumlerud-bakgrunn.

Eksterne lenker
 Skaftetryne i Inducks

Figurer fra Disney-tegneserier